শুধু পোশাক নিয়ে নিরীক্ষা কিংবা ক্যামেরার সামনে খুঁতখুঁতানি নয়; মেকআপ, অ্যাকসেসরিজ ব্যবহার নিয়েও রেখা অদ্ভুত রকমের ‘ইনোভেটিভ’। আলোকচিত্রী জয়েশ শেঠ বলেন, একবার উদয়পুরে গিয়েছিলেন একটা শুটে। ঘোড়ার সঙ্গে শুট। অদ্ভুত ব্যাপার, ঘোড়াটাও রেখার কথায় পোষ মেনে গেল। বাদামি রঙের ঘোড়া দেখে রেখা ঠিক করলেন, তাঁর ট্যান মেকআপ দরকার। পরে নিলেন গ্লেয়ারস আর ম্যাচিং লিপস্টিক। আর চুলটা বেঁধে নিলেন পনিটেল করে। আর একবার একটা গাছের গুঁড়ির ওপরে বসে শুট করতে হবে। চামড়ার করসেট পরে শুট। রেখার পরনে শুধু অন্তর্বাস।